CELEX: 32021R0331
Language: mt
Date: 2021-02-24 00:00:00
Title: Regolament ta’ Implimentazzjoni tal-Kummissjoni (UE) 2021/331 tal-24 ta’ Frar 2021 dwar ir-rappurtar ta’ abbużi mwettqa minn intermedjarji kummerċjali li jipprovdu servizzi ta’ applikazzjoni għal awtorizzazzjoni għall-ivvjaġġar skont ir-Regolament (UE) 2018/1240 tal-Parlament Ewropew u tal-Kunsill

25.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 65/47
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/331
         tal-24 ta’ Frar 2021
         dwar ir-rappurtar ta’ abbużi mwettqa minn intermedjarji kummerċjali li jipprovdu servizzi ta’ applikazzjoni għal awtorizzazzjoni għall-ivvjaġġar skont ir-Regolament (UE) 2018/1240 tal-Parlament Ewropew u tal-Kunsill
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2018/1240 tal-Parlament Ewropew u tal-Kunsill tat-12 ta’ Settembru 2018 li jistabbilixxi Sistema Ewropea ta’ Informazzjoni u ta’ Awtorizzazzjoni għall-Ivvjaġġar (ETIAS) u li jemenda r-Regolamenti (UE) Nru 1077/2011, (UE) Nru 515/2014, (UE) 2016/399, (UE) 2016/1624 u (UE) 2017/2226 (1), u b’mod partikolari l-Artikoli 15(5) u 16(10) tiegħu,
         Billi:
         
                     (1)
                  
                  
                     Ir-Regolament (UE) 2018/1240 jistabbilixxi s-Sistema Ewropea ta’ Informazzjoni u ta’ Awtorizzazzjoni għall-Ivvjaġġar (European Travel Information and Authorisation System, “ETIAS”) għal ċittadini ta’ pajjiżi terzi li huma eżentati mir-rekwiżit li jkollhom viża fil-pussess tagħhom għall-finijiet tad-dħul u s-soġġorn fit-territorju tal-Istati Membri.
                  
               
                     (2)
                  
                  
                     Biex tinkiseb l-awtorizzazzjoni għall-ivvjaġġar, l-applikazzjoni trid tiġi ppreżentata mill-applikant direttament, jew minn persuna terza jew intermedjarju kummerċjali awtorizzat mill-applikant biex jippreżenta l-applikazzjoni f’ismu.
                  
               
                     (3)
                  
                  
                     Fil-kuntest ta’ sistemi komparabbli rigward l-awtorizzazzjoni għall-ivvjaġġar, huwa magħruf li l-intermedjarji kummerċjali jwettqu prattiki abbużivi. L-abbużi jistgħu jieħdu ħafna forom differenti fosthom: it-tentattiv li l-applikanti jiġu ingannati biex jemmnu li s-sit tagħhom huwa s-sit web pubbliku uffiċjali jew l-applikazzjoni għal apparati mobbli dedikati għall-preżentazzjoni ta’ applikazzjoni, u b’hekk tingħata l-impressjoni falza li l-ħlas żejjed mitlub mill-intermedjarju kummerċjali huwa parti obbligatorja tal-proċess ta’ applikazzjoni aktar milli kunsiderazzjoni għall-użu volontarju ta’ servizz kummerċjali; l-użu frodulenti tad-data personali jew finanzjarja li jipprovdi l-applikant; il-fatturazzjoni ta’ prezz eċċessivament għoli għas-servizz, jew l-applikazzjoni ma tintalabx fil-ħin, fil-format u fil-kwalità meħtieġa f’isem l-applikant.
                  
               
                     (4)
                  
                  
                     Sabiex jiġu identifikati l-prattiki abbużivi u jiġi evitat milli jerġgħu jseħħu, jenħtieġ li formola online għar-rappurtar ta’ abbuż minn intermedjarji kummerċjali tkun aċċessibbli permezz tas-sit web pubbliku u l-applikazzjoni għal apparati mobbli ddedikati. Sabiex tikber is-sensibilizzazzjoni dwar il-possibbiltà li wieħed jirrapporta abbuż u biex jiġi ffaċilitat dan ir-rappurtar, jenħtieġ li l-informazzjoni dwar il-proċess li għandu jiġi segwit tkun tidher b’mod ċar fuq is-sit web pubbliku u fuq l-applikazzjoni għal apparati mobbli. Jenħtieġ li l-formola jkun fiha kampi standardizzati u tkun titlob lill-utenti biex idaħħlu d-dettalji tal-imġiba abbużiva.
                  
               
                     (5)
                  
                  
                     Sabiex jiġi żgurat li l-applikanti jkunu infurmati biżżejjed dwar in-natura u l-għan tal-faċilità ta’ rapportar, jenħtieġ li l-formola tkun tiċċara li s-sistema ta’ rapportar hija għal finijiet ta’ monitoraġġ, ma tiġbor l-ebda data personali u ma tikkostitwixxix mezz biex isiru appelli dwar deċiżjonijiet li jirrigwardaw l-applikazzjonijiet, jew li sservi ta’ sostitut għall-insegwiment ta’ rimedji skont il-liġi amministrattiva, ċivili jew kriminali.
                  
               
                     (6)
                  
                  
                     Jenħtieġ li l-Unità Ċentrali tal-ETIAS tirċievi u tivvaluta tali rapporti, filwaqt li tqis is-similaritajiet tal-abbużi u l-abbużi ripetuti li jiġu rrappurtati. Jenħtieġ li l-Unità Ċentrali tal-ETIAS tirrapporta regolarment lill-Kummissjoni, kif meħtieġ, dwar l-abbużi rrappurtati u l-valutazzjonijiet li jkunu saru. Jenħtieġ li l-Kummissjoni tqis dawn il-valutazzjonijiet meta tiżviluppa kampanji ta’ informazzjoni msemmija fl-Artikolu 72 tar-Regolament (UE) 2018/1240. Abbażi tal-valutazzjonijiet, jenħtieġ li l-Unità Ċentrali tal-ETIAS timmodifika, kif xieraq, l-informazzjoni lill-pubbliku ġenerali msemmija fl-Artikolu 71 tar-Regolament (UE) 2018/1240, u b’mod partikolari lill-applikanti.
                  
               
                     (7)
                  
                  
                     F’konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea (“TUE”) u mat-Trattat dwar il-Funzjonament tal-Unjoni Ewropea, (“TFUE”), id-Danimarka ma pparteċipatx fl-adozzjoni tar-Regolament (UE) 2018/1240 u mhijiex marbuta bih jew soġġetta għall-applikazzjoni tiegħu. Madankollu, peress li r-Regolament (UE) 2018/1240 jibni fuq l-acquis ta’ Schengen, fil-21 ta’ Diċembru 2018, f’konformità mal-Artikolu 4 ta’ dak il-Protokoll, id-Danimarka nnotifikat id-deċiżjoni tagħha li timplimenta r-Regolament (UE) 2018/1240 fil-liġi nazzjonali tagħha.
                  
               
                     (8)
                  
                  
                     Dan ir-Regolament jikkostitwixxi żvilupp tad-dispożizzjonijiet tal-acquis ta’ Schengen li fihom l-Irlanda ma tipparteċipax, f’konformità mad-Deċiżjoni tal-Kunsill 2002/192/KE (2); għalhekk l-Irlanda mhix qed tieħu sehem fl-adozzjoni ta’ dan ir-Regolament u mhix marbuta bih jew suġġetta għall-applikazzjoni tiegħu.
                  
               
                     (9)
                  
                  
                     Fir-rigward tal-Iżlanda u n-Norveġja, dan ir-Regolament jikkostitwixxi żvilupp tad-dispożizzjonijiet tal-acquis ta’ Schengen fis-sens tal-Ftehim konkluż mill-Kunsill tal-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta’ dawn iż-żewġ Stati mal-implimentazzjoni, l-applikazzjoni u l-iżvilupp tal-acquis ta’ Schengen (3), li jaqgħu fil-qasam imsemmi fil-punt A tal-Artikolu 1 tad-Deċiżjoni tal-Kunsill 1999/437/KE (4).
                  
               
                     (10)
                  
                  
                     Fir-rigward tal-Iżvizzera, dan ir-Regolament jikkostitwixxi żvilupp tad-dispożizzjonijiet tal-acquis ta’ Schengen fis-sens tal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta’ Schengen (5), li jaqgħu fil-qasam imsemmi fil-punt A tal-Artikolu 1 tad-Deċiżjoni 1999/437/KE, moqri flimkien mal-Artikolu 3 tad-Deċiżjoni tal-Kunsill 2008/146/KE (6).
                  
               
                     (11)
                  
                  
                     Fir-rigward tal-Liechtenstein, dan ir-Regolament jikkostitwixxi żvilupp tad-dispożizzjonijiet tal-acquis ta’ Schengen fis-sens tal-Protokoll bejn l-Unjoni Ewropea, il-Komunità Ewropea u l-Konfederazzjoni Żvizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta’ Schengen (7), li jaqgħu fil-qasam imsemmi fil-punt A tal-Artikolu 1 tad-Deċiżjoni 1999/437/KE, moqri flimkien mal-Artikolu 3 tad-Deċiżjoni tal-Kunsill 2011/350/UE (8).
                  
               
                     (12)
                  
                  
                     Fir-rigward ta’ Ċipru, il-Bulgarija, ir-Rumanija u l-Kroazja, dan ir-Regolament jikkostitwixxi att li jibni fuq l-acquis ta’ Schengen, jew huwa marbut mod ieħor miegħu, fit-tifsira, rispettivament, tal-Artikolu 3(1) tal-Att ta’ Adeżjoni tal-2003, l-Artikolu 4(1) tal-Att ta’ Adeżjoni tal-2005 u l-Artikolu 4(1) tal-Att ta’ Adeżjoni tal-2011.
                  
               
                     (13)
                  
                  
                     Il-Kontrollur Ewropew għall-Protezzjoni tad-Data ġie kkonsultat skont l-Artikolu 42(1) tar-Regolament (UE) 2018/1725 tal-Parlament Ewropew u tal-Kunsill (9) u ta l-opinjoni tiegħu fl-4 ta’ Settembru 2020.
                  
               
                     (14)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat għall-Fruntieri Intelliġenti (ETIAS),
                  
               ADOTTAT DAN IR-REGOLAMENT:
         
            Artikolu 1
            Formola għar-rappurtar ta’ abbuż
            
               1.   Ir-rappurtar ta’ abbuż minn intermedjarju kummerċjali għandu jsir bl-użu ta’ formola li jkun fiha l-informazzjoni u li tissodisfa r-rekwiżiti tekniċi stabbiliti fil-punti minn 1 sa 7 tal-Anness.
            
            
               2.   Għandu jkun possibbli li l-formola timtela bi kwalunkwe lingwa uffiċjali tal-Unjoni.
            
            
               3.   Qabel ma jippreżentaw il-formola, l-applikanti għandhom jintalbu jipprovdu konferma li fehmu u taw il-kunsens tagħhom għall-kundizzjonijiet ġenerali applikabbli għall-preżentazzjoni ta’ rapport dwar l-abbuż, inkluż li l-applikant ma jenħtieġ jipprovdi l-ebda data personali fir-rapport tiegħu, kif ukoll l-iskopijiet li għalihom għandha tintuża l-informazzjoni pprovduta, kif stabbilit fil-punt 7 tal-Anness.
            
            
               4.   Ladarba tiġi ppreżentata, il-formola għandha tintbagħat awtomatikament lill-Unità Ċentrali tal-ETIAS.
            
         
         
            Artikolu 2
            Dokumentazzjoni addizzjonali
            Il-limitazzjonijiet fuq l-għadd u d-daqs tal-fajls addizzjonali li jistgħu li jistgħu jiġu applowdjati għandhom jiġu stabbiliti fl-ispeċifikazzjonijiet tekniċi msemmija fl-Artikolu 73(3) tar-Regolament (UE) 2018/1240.
         
         
            Artikolu 3
            Notifika lill-applikanti
            
               1.   Notifika li rapport tal-abbuż ikun ġie riċevut għandha tidher awtomatikament fuq l-iskrin tal-applikant. L-applikant għandu jingħata l-possibbiltà li jsalva lokalment jew jistampa d-dikjarazzjoni tar-riċevuta.
            
            
               2.   In-notifiki għandhom ta’ mill-inqas jinkludu dan li ġej:
               
                           (a)
                        
                        
                           dikjarazzjoni tar-riċevuta tar-rapport u konferma tad-data u l-ħin li fihom ġiet ippreżentata l-formola
                        
                     
                           (b)
                        
                        
                           tfakkira dwar l-informazzjoni rilevanti kollha b’rabta mal-preżentazzjoni ta’ applikazzjoni għal awtorizzazzjoni għall-ivvjaġġar kif imsemmi fl-Artikolu 71 tar-Regolament (UE) 2018/1240;
                        
                     
                           (c)
                        
                        
                           informazzjoni li r-rapport ta’ abbuż għandu jintuża biex jassisti l-monitoraġġ u t-titjib tas-Sistema Ewropea ta’ Informazzjoni u ta’ Awtorizzazzjoni għall-Ivvjaġġar. B’kuntrast ma’ dan, il-faċilità ta’ rapportar mhijiex maħsuba biex tipprovdi rimedji f’każijiet individwali u mhijiex sostitut għall-insegwiment ta’ xi pretensjoni fil-liġi amministrattiva, ċivili jew kriminali li tista’ tkun prevista skont il-liġi nazzjonali applikabbli.
                        
                     
         
         
            Artikolu 4
            Rwoli tal-Unità Ċentrali tal-ETIAS
            
               1.   L-Unità Ċentrali tal-ETIAS għandha:
               
                           (a)
                        
                        
                           timmonitorja, tipproċessa u tanalizza r-rapporti kollha ta’ abbuż;
                        
                     
                           (b)
                        
                        
                           tippubblika fuq is-sit web pubbliku ddedikat u fl-applikazzjoni għal apparati mobbli informazzjoni rilevanti sabiex jiġu evitati l-abbużi.
                        
                     
            
               2.   Darba fis-sena, l-Unità Ċentrali tal-ETIAS għandha tippreżenta rapport lill-Kummissjoni, li tal-anqas għandu jinkludi:
               
                           (a)
                        
                        
                           deskrizzjoni anonimizzata tal-każijiet ta’ abbuż irrappurtati, inklużi similaritajiet bejn il-każijiet, ir-rikorrenzi, ix-xejriet u l-karatteristiċi;
                        
                     
                           (b)
                        
                        
                           ħarsa ġenerali lejn l-azzjonijiet li ttieħdu biex l-informazzjoni tiġi adattata għall-pubbliku ġenerali u għall-applikanti.
                        
                     
         
         
            Artikolu 5
            Miżuri speċifiċi ta’ sigurtà
            Il-forma għar-rappurtar tal-abbużi għandha titfassal u tiġi implimentata biex jiġu ggarantiti l-kunfidenzjalità, l-integrità, id-disponibbiltà, il-protezzjoni tad-data personali u n-nonripudju tat-tranżazzjonijiet kif imsemmi fid-Deċiżjoni tal-Kummissjoni (UE, Euratom) 2017/46 (10). L-implimentazzjoni teknika u organizzattiva tagħha għandha tissodisfa r-rekwiżiti tal-pjan ta’ sigurtà tas-Sistema Ewropea ta’ Informazzjoni u ta’ Awtorizzazzjoni għall-Ivvjaġġar, previst fl-Artikolu 59(3) tar-Regolament (UE) 2018/1240 u tar-regoli dwar il-protezzjoni u s-sigurtà tad-data applikabbli għas-sit web pubbliku u għall-applikazzjoni għal apparati mobbli previsti fl-Artikolu 16(10) tar-Regolament (UE) 2018/1240.
         
         
            Artikolu 6
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri skont it-Trattati.
            Magħmul fi Brussell, l-24 ta’ Frar 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 236, 19.9.2018, p. 1.
         
            (2)  Id-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (ĠU L 64, 7.3.2002, p. 20).
         
            (3)  ĠU L 176, 10.7.1999, p. 36.
         
            (4)  Id-Deċiżjoni tal-Kunsill 1999/437/KE tas-17 ta’ Mejju 1999 dwar ċerti arranġamenti għall-applikazzjoni tal-Ftehim konkluż mill-Kunsill tal-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta’ dawn iż-żewġ Stati mal-implimentazzjoni, l-applikazzjoni u l-iżvilupp tal-acquis ta’ Schengen (ĠU L 176, 10.7.1999, p. 31).
         
            (5)  ĠU L 53, 27.2.2008, p. 52.
         
            (6)  Id-Deċiżjoni tal-Kunsill 2008/146/KE tat-28 ta’ Jannar 2008 dwar il-konklużjoni f’isem il-Komunità Ewropea, tal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta’ Schengen (ĠU L 53, 27.2.2008, p. 1).
         
            (7)  ĠU L 160, 18.6.2011, p. 21.
         
            (8)  Id-Deċiżjoni tal-Kunsill 2011/350/UE tas-7 ta’ Marzu 2011 dwar il-konklużjoni, f’isem l-Unjoni Ewropea, tal-Protokoll bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal-acquis ta’ Schengen, relatat mal-abolizzjoni tal-verifiki mal-fruntieri interni u l-moviment tal-persuni (ĠU L 160, 18.6.2011, p. 19).
         
            (9)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).
         
            (10)  Deċiżjoni tal-Kummissjoni (UE, Euratom) 2017/46 tal-10 ta’ Jannar 2017 dwar is-sigurtà tas-sistemi ta’ komunikazzjoni u informazzjoni fil-Kummissjoni Ewropea (ĠU L 6, 11.1.2017, p. 40).
      
      
         
            ANNESS
            
                        FORMOLA GĦAR-RAPPURTAR TA’ ABBUŻ MINN INTERMEDJARJI KUMMERĊJALI LI JIPPREŻENTAW APPLIKAZZJONI GĦAL AWTORIZZAZZJONI F’ISEM APPLIKANT BIEX JIVVJAĠĠA
                     
                  1.   Introduzzjoni
            
            
                        (a)
                     
                     
                        Il-formola għar-rappurtar ta’ abbuż minn intermedjarji kummerċjali għandu jkollha t-titlu li ġej:
                        
                                     
                                 
                                 
                                    “Formola għar-rappurtar ta’ abbuż minn intermedjarji kummerċjali li jippreżentaw applikazzjoni għal awtorizzazzjoni f’isem applikant biex jivvjaġġa.”
                                 
                              
                  
                        (b)
                     
                     
                        L-avviż introduttorju li ġej għandu jidher fil-bidu ta’ din il-formola:
                        
                                     
                                 
                                 
                                    “Imla din il-formola biex tirrapporta inċidenti ta’ abbuż li stajt esperjenzajt minn intermedjarju kummerċjali li japplika għal awtorizzazzjoni f’ismek biex tivvjaġġa.
                                    
                                 
                              
                                     
                                 
                                 
                                    
                                       Innota li l-informazzjoni li tipprovdi se tintuża biex tassisti l-monitoraġġ u t-titjib tal-ETIAS.
                                    
                                 
                              
                                     
                                 
                                 
                                    
                                       Iddaħħalx data personali f’din il-formola, kemm jekk tkun tiegħek kif ukoll jekk tkun ta’ xi persuna oħra.”
                                    
                                 
                              
                  
                        (c)
                     
                     
                        Il-formola trid tinkludi suġġerimenti li jitolbu u jippermettu li jiddaħħlu l-elementi tad-data stabbiliti fit-tabella ta’ hawn taħt (għalkemm mhux neċessarjament fl-ordni elenkata) skont l-istandards, il-formati u r-rekwiżiti indikati.
                     
                  2.   Ċirkustanzi tal-abbuż
            
            
                        
                           Ċirkustanzi tal-abbuż
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Rekwiżit
                        
                     
                  
                        L-applikant irid jingħata l-possibbiltà li jindika jekk l-ilment tiegħu jkunx irriżulta f’waħda jew aktar miċ-ċirkostanzi li ġejjin:
                        
                                    —
                                 
                                 
                                    l-applikant konxjament awtorizza intermedjarju kummerċjali biex jippreżenta applikazzjoni f’ismu
                                 
                              
                                    —
                                 
                                 
                                    l-applikant mela l-applikazzjoni direttament mingħajr ma kien jaf li kien qed juża sit web tal-UE mhux uffiċjali operat minn intermedjarju kummerċjali
                                 
                              
                                    —
                                 
                                 
                                    oħrajn
                                 
                              
                     
                        Mhux applikabbli.
                     
                     
                        Kaxxi tal-immarkar:
                     
                     
                        Obbligatorju.
                     
                  
                        Jekk ir-risposta għal “ċirkostanzi tal-abbuż” hija “oħrajn”.
                     
                     
                        Mhux applikabbli.
                     
                     
                        Test liberu, inklużi: karattri tal-alfabett Latin A-Z, spazji, dijakritiċi, apostrofi u singijiet biss.
                        [Għadd ta’ karattri permess: 255]
                     
                     
                        Obbligatorju.
                     
                  3.   Informazzjoni dwar il-vjaġġatur li qed jirrapporta l-abbuż
            
            
                        
                           Informazzjoni
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Rekwiżit
                        
                     
                  
                        Pajjiż tat-twelid
                     
                     
                        ISO 3166-1
                     
                     
                        Lista tal-għażla tal-pajjiżi kollha, inklużi pajjiżi li ma għadhomx jeżistu.
                     
                     
                        Obbligatorju.
                        L-opzjoni “Mhux magħruf” għandha tkun disponibbli.
                     
                  
                        Nazzjonalità
                     
                     
                        ISO 3166-1
                     
                     
                        Lista tal-għażla tal-pajjiżi kollha, inklużi pajjiżi li ma għadhomx jeżistu.
                     
                     
                        Obbligatorju.
                        L-opzjoni “Mhux magħruf” għandha tkun disponibbli.
                     
                  
                        Grupp tal-età
                     
                     
                        Mhux applikabbli
                     
                     
                        18-25
                        26-40
                        41-55
                        > 55
                     
                     
                        Fakultattiv.
                     
                  
                        Sess
                     
                     
                         
                     
                     
                        Kaxxi tal-immarkar: Raġel/Mara/Ieħor
                     
                     
                        Fakultattiv.
                     
                  4.   Dettalji tal-abbuż
            
            
                        
                           Dettalji tal-abbuż
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Rekwiżit
                        
                     
                  
                        Data tal-abbuż
                     
                     
                        Mhux applikabbli.
                     
                     
                        JJ
                        Xahar bħala kelma/SSSS
                     
                     
                        Fakultattiv.
                        Obbligatorju.
                     
                  
                        Deskrizzjoni u konsegwenzi tal-abbuż
                     
                     
                        Mhux applikabbli.
                     
                     
                        Test liberu, inklużi: karattri tal-alfabett Latin A-Z, ċifri, spazji, dijakritiċi, apostrofi u singijiet biss.
                        [Għadd ta’ karattri permess: għad irid jiġi definit]
                     
                     
                        Obbligatorju.
                     
                  
                        Awtorizzazzjoni ta’ vjaġġ riċevuta
                     
                     
                        Mhux applikabbli.
                     
                     
                        Kaxxi tal-immarkar: iva/le/ma nafx.
                     
                     
                        Obbligatorju.
                     
                  
                        It-tariffa totali mitluba għall-awtorizzazzjoni ta’ vjaġġ u l-forniment ta’ servizzi intermedjarji
                     
                     
                        Mhux applikabbli.
                     
                     
                        Test liberu (ċifri u munita).
                     
                     
                        Obbligatorju.
                        L-għażla “mhux applikabbli” għandha tkun disponibbli.
                     
                  
                        Metodu ta’ pagament tat-tariffa
                     
                     
                        Mhux applikabbli.
                     
                     
                        Test liberu.
                     
                     
                        Obbligatorju.
                        L-għażla “mhux applikabbli” għandha tkun disponibbli.
                     
                  5.   Informazzjoni dwar l-intermedjarju kummerċjali
            
            
                        
                           Informazzjoni
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Rekwiżit
                        
                     
                  
                        Isem kummerċjali tal-intermedjarju kummerċjali
                     
                     
                         
                     
                     
                        Test liberu, inklużi: karattri tal-alfabett Latin A-Z, ċifri, spazji, dijakritiċi, apostrofi u singijiet. Karattri speċjali oħra: “!”, “@”, “#”, “$”, “&”, “*”, “?”.
                     
                     
                        Obbligatorju.
                     
                  
                        Attivitajiet kummerċjali ewlenin
                     
                     
                        Mhux applikabbli.
                     
                     
                        Test liberu, inklużi: karattri tal-alfabett Latin A-Z, ċifri, spazji, dijakritiċi, apostrofi u singijiet. Karattri speċjali oħra: “!”, “@”, “#”, “$”, “&”, “*”, “?”.
                     
                     
                        Obbligatorju.
                        L-għażla “Mhux applikabbli” għandha tkun disponibbli.
                     
                  
                        Indirizz tal-Internet
                     
                     
                        Mhux applikabbli.
                     
                     
                        Test liberu, inklużi: karattri tal-alfabett Latin A-Z, ċifri, spazji, dijakritiċi, karattri oblikwi u singijiet biss.
                     
                     
                        Obbligatorju.
                        L-għażla “Mhux applikabbli” għandha tkun disponibbli.
                     
                  
                        Posta elettronika
                     
                     
                        Mhux applikabbli.
                     
                     
                        Local-part@domain
                     
                     
                        Obbligatorju.
                        L-għażla “mhux applikabbli” għandha tkun disponibbli.
                     
                  
                        Numru tat-telefon tax-xogħol
                     
                     
                        ITU T, E.123 u E.164 (kodiċijiet tal-pajjiżi)
                     
                     
                        Lista tal-għażla bil-kodiċijiet kollha tal-pajjiżi, u test liberu (ċifri biss).
                     
                     
                        Obbligatorju.
                        L-għażla “Mhux applikabbli” għandha tkun disponibbli.
                     
                  
                        Indirizz postali
                        
                                    —
                                 
                                 
                                    Isem tat-triq
                                 
                              
                     
                        Mhux applikabbli.
                     
                     
                        Test liberu, inklużi: karattri tal-alfabett Latin A-Z, ċifri, spazji, dijakritiċi, apostrofi, karattri oblikwi u singijiet biss.
                     
                     
                        Obbligatorju.
                        L-għażla “Mhux applikabbli” għandha tkun disponibbli.
                     
                  
                        Indirizz postali:
                        
                                    —
                                 
                                 
                                    Numru tat-triq
                                 
                              
                     
                        Mhux applikabbli.
                     
                     
                        Test liberu, inklużi: karattri tal-alfabett Latin A-Z, ċifri, spazji, dijakritiċi, karattri oblikwi u singijiet biss.
                     
                     
                        Obbligatorju.
                        L-għażla “Mhux applikabbli” għandha tkun disponibbli.
                     
                  
                        Indirizz postali:
                        
                                    —
                                 
                                 
                                    Numru tal-appartament
                                 
                              
                     
                        Mhux applikabbli.
                     
                     
                        Test liberu, inklużi: karattri tal-alfabett Latin A-Z, ċifri, spazji, dijakritiċi, karattri oblikwi u singijiet biss..
                     
                     
                        Obbligatorju.
                        L-għażla “Mhux applikabbli” għandha tkun disponibbli.
                     
                  
                        Indirizz postali:
                        
                                    —
                                 
                                 
                                    Indirizz tat-2ni linja
                                 
                              
                     
                        Mhux applikabbli.
                     
                     
                        Test liberu, inklużi: karattri tal-alfabett Latin A-Z, ċifri, spazji, dijakritiċi, apostrofi, karattri oblikwi u singijiet biss.
                     
                     
                        Obbligatorju.
                        L-għażla “Mhux applikabbli” għandha tkun disponibbli.
                     
                  
                        Indirizz postali:
                        
                                    —
                                 
                                 
                                    Belt
                                 
                              
                     
                        Mhux applikabbli.
                     
                     
                        Test liberu, inklużi: karattri tal-alfabett Latin A-Z, ċifri, spazji, dijakritiċi, apostrofi u singijiet biss.
                     
                     
                        Obbligatorju.
                        L-għażla “Mhux applikabbli” għandha tkun disponibbli.
                     
                  
                        Indirizz postali:
                        
                                    —
                                 
                                 
                                    Kodiċi Postali
                                 
                              
                     
                        Mhux applikabbli.
                     
                     
                        Test liberu, inklużi: karattri tal-alfabett Latin A-Z, ċifri, spazji, dijakritiċi, karattri oblikwi u singijiet biss.
                     
                     
                        Obbligatorju.
                        L-għażla “Mhux applikabbli” għandha tkun disponibbli.
                     
                  
                        Indirizz postali:
                        
                                    —
                                 
                                 
                                    Pajjiż
                                 
                              
                     
                        ISO 3166-1
                     
                     
                        Lista tal-għażla ta’ pajjiżi, territorji dipendenti u żoni speċjali ta’ interess ġeografiku.
                     
                     
                        Obbligatorju.
                        L-għażla “Mhux applikabbli” għandha tkun disponibbli.
                     
                  6.   Dokumentazzjoni ta’ sostenn
            
            
                        
                           Dokumentazzjoni ta’ sostenn
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Rekwiżit
                        
                     
                  
                        L-applikant għandu jingħata l-possibbiltà li japplowdja dokumenti ta’ sostenn għar-rapport (meta disponibbli).
                        L-applikant irid jirrikonoxxi li d-dokumenti li se japplowdja ma fihom l-ebda data personali, jew li ħa ħsieb li jħassar id-data personali qabel ma japplowdja d-dokumenti.
                     
                     
                        Mhux applikabbli.
                     
                     
                        Kaxxa tal-applowdjar
                        Kaxxa tal-immarkar
                     
                     
                        Id-daqs u l-għadd ta’ fajls addizzjonali li jistgħu jiġu applowdjati.
                        Formati aċċettati: Portable Document Format (PDF); Joint Photographic Experts Group (JPEG); Portable Network Graphics (PNG)).
                     
                  7.   Avviż u kunsens
            
            
                        
                           Avviż u kunsens
                        
                     
                     
                        
                           Standard
                        
                     
                     
                        
                           Format
                        
                     
                     
                        
                           Rekwiżit
                        
                     
                  
                        Qabel il-preżentazzjoni, l-applikant għandu jingħata l-possibbiltà li jikkonferma:
                        
                                    (i)
                                 
                                 
                                    li l-applikant fehem li l-informazzjoni pprovduta se tintuża biex tassisti l-monitoraġġ u t-titjib tal-ETIAS.
                                 
                              
                                    (ii)
                                 
                                 
                                    li l-applikant fehem li l-faċilità ta’ rapportar ma tikkostitwixxix proċedura ta’ appell kontra rifjut, annullament jew revoka ta’ awtorizzazzjoni għall-ivvjaġġar imputabbli lill-imġiba ta’ intermedjarju kummerċjali. Lanqas ma tipprovdi rimedji f’każijiet individwali u mhijiex sostitut għall-insegwiment ta’ xi pretensjoni fil-liġi ċivili jew kriminali li tista’ tkun prevista skont il-liġi nazzjonali applikabbli.
                                 
                              
                                    (iii)
                                 
                                 
                                    li l-applikant ġie infurmat li l-ebda data personali ma għandha tiġi inkluża fir-rapport u fejn id-data personali tingħata xorta waħda jagħti l-kunsens li d-data tiġi redatta.
                                 
                              
                     
                        Mhux applikabbli.
                     
                     
                        Kaxxa tal-immarkar
                     
                     
                        Obbligatorju.